เงินเหรียญ
โดย...ชัตน์วรี (shewarat@hotmail.com)
8 เม.ย. 2559

โดย...ชัตน์วรี ([email protected])
มีข่าวกรมธนารักษ์ออกมาบ่นดังๆ ว่าเงินเหรียญหายออกไปจากระบบ คนไม่ค่อยเอาเงินเหรียญมาใช้จ่าย เก็บออมไว้ในกระปุกออมสินที่บ้าน จะทำไงได้เมื่อเงินเต็มกระปุกจะเอามาฝากธนาคารก็จะต้องเสียค่าธรรมเนียมการนับเหรียญซึ่งสูงกว่าดอกเบี้ยเงินฝาก ทำให้คนไม่สนใจใช้เหรียญกันแล้ว ยิ่งทำให้การหมุนเวียนเงินเหรียญในระบบลดลง เป็นธรรมดาที่กรมธนารักษ์จะผลิตเหรียญออกมาเรื่อยๆ ซึ่งทำให้มีต้นทุนสูง และก็มีแนวคิดจะเอาเครื่องนับเหรียญมาใช้
อีกฟากหนึ่งมีข่าวต่างประเทศหนุ่มจีนขนเหรียญหนัก 4 ตัน ไปซื้อรถยนต์ราคา 3.7 ล้านบาท แต่สำหรับประเทศไทยมีกฎหมายกำหนดการใช้เงินเหรียญชำระหนี้ได้ไม่เกินจำนวนที่กำหนด
มาดูกันว่าถ้าจะนำเงินเหรียญไปใช้จ่ายหรือชำระหนี้ได้คราวละกี่บาท  
เหรียญ 25 สตางค์ และเหรียญ 50 สตางค์ ชำระหนี้ได้คราวละไม่เกิน 10 บาท
เหรียญ 1 บาท 2 บาท และ 5 บาท ชำระหนี้คราวละได้ไม่เกิน 500 บาท
เหรียญ 10 บาท ชำระหนี้คราวละไม่เกิน 1,000 บาท